[{"text_idx": "#000001", "text": "Itaalias toimunud rallikrossi Euroopa meistrivo\u0303istluste viimasel ja maailmameistrivo\u0303istluste eelviimasel etapil tuli Euroopa meistriks Super1600 klassis la\u0308tlane Janis Baumanis. Janise kommentaarid peale tiitli vo\u0303itmist olid ja\u0308rgmised:\u201dMul pole so\u0303nu! Tunne on imeline! Suur ta\u0308nu tiimile, mu perekonnale ja ko\u0303igile sponsoritele, kes andsid mulle selle vo\u0303imaluse. See on lihtsalt imeline! On raske so\u0303nadesse panna mida ma tunnen. See on mulle sel aastal juba teine tiitel, ko\u0303igepealt tulin Eesti Supercari meistriks ja nu\u0308u\u0308d Euroopa Super1600 meistriks. See on perfektne!\u201d"}, {"text_idx": "#000002", "text": "Eestlastest olid stardis veel Janno Ligur ja Siim Saluri, mo\u0303lemad neist Super1600 klassis. Janno jaoks lo\u0303ppes na\u0308dalavahetus juba esimeses eelso\u0303idus mootori purunemisega. Meeskond andis endast ko\u0303ik, et Janno taas rajale saaks, aga kahjuks polnud see enam vo\u0303imalik. Siimul purunes teises eelso\u0303idus rehv ning peale seda so\u0303itis ta kindla peale, et jo\u0303uda poolfinaali. Lootust jo\u0303uda ka finaali oli, kuid kahjuks ja\u0308i sel korral natukene puudu. Euroopa meistrivo\u0303istluste u\u0308ldarvestuses on eestlased vastavalt ku\u0308mnendal ja kaheteistku\u0308mnendal kohal."}, {"text_idx": "#000003", "text": "Maailmameistrivo\u0303istluste arvestuses vo\u0303ttis vo\u0303idu Andreas Bakkerud, tema ja\u0308rel tuli teiseks Johan Kristoffersson ja kolmandaks valitsev maailmameister Petter Solberg. Solbergil oli ka vo\u0303imalus eelviimasel etapil teist korda ja\u0308rjest MM-tiitel kindlustada, kuid seekord polnud o\u0303nn tema poolel ja uus maailmameister selgub viimasel etapil Argentiinas."}, {"text_idx": "#000004", "text": "Soomlased Reinsalu Spordi autosid testimas"}, {"text_idx": "#000006", "text": "Konguta tee 3a, 61506 Elva, Eesti"}]